|  |  |
| --- | --- |
| **VÄITTELY TALOUSKASVUSTA – KASVUN PUOLUSTAJA**  **Talouden on kasvettava ja minun on kulutettava, koska**   * **ilman kasvua yritykset eivät saa voittoa, mikä lisää  työttömyyttä** * **ilman kasvua valtio ei saa verorahoja, joilla se  ylläpitää hyvinvointivaltiotamme; kuka haluaa  luopua nykyisistä palveluista?** * **kuluttamisen lopettaminen tai merkittävä vähen-  täminen ajaisivat nykyiset yhteiskunnat kaaokseen,  lopputuloksena voisi olla sotia ja vallankumouksia** * **tuottavuus lisääntyy koko ajan, jos tuotanto ei  lisäänny samaan aikaan, työpaikat vähenevät.  Sitä paitsi:** * **talouskasvun ei tarvitse tapahtua luonnonvaroja  kuluttamalla** * **uudet tuotantomenetelmät, ympäristöystävällinen  tekniikka ja palvelut eivät kuormita luontoa  samalla tavalla kuin perinteinen raskas teollisuus** * **länsimaisen ihmisen hyvinvointi ei ole yleisistä  väitteistä huolimatta kehitysmaan ihmiseltä pois – päinvastoin – kukaan ei hyödy siitä, että länsi- maissa elintaso laskee** * **voimme yhteistyöllä auttaa kehitysmaita kehitty- mään ja tukea heitä siirtymään alkutuotannosta suoraan ympäristöystävälliseen uuteen jalostustek- niikkaan** * **nykyinen hyvinvointimme perustuu teollistumi- seen, markkinatalouteen ja tieteiden kehitykseen, eikä ihmiskunnan kehitystä ole syytä pysäyttää** * **luonnonvaroja on kieltämättä tuhlattu ja ympäris- töä saastutettu, mutta ihminen pystyy kyllä tulevaisuudessa keksimään keinot esimerkiksi energiakysymykseen ja saastumiseen.** | **VÄITTELY TALOUSKASVUSTA – KASVUN VASTUSTAJA**  **Jatkuvan talouskasvun vaatimus on järjetön, enkä minä halua osallistua kulutukseen, koska**   * **maapallo ei kestä kasvavaa kulutusta, luonnonva-  rat kulutetaan loppuun ja ympäristö saastuu** * **ilmaston muutos on hyvä esimerkki siitä, että  länsimainen elämäntapa tuhoaa maapallomme** * **itsekkäät länsimaat ovat nostaneet elintasoaan  kehitysmaiden kustannuksella, nyt on aika luopua korkeasta elintasosta kehitysmaan ihmisten hyväksi** * **minunkin vaurastumiseni on pois joltain toiselta, koska maailmankauppa ja globalisaatio eivät toimi tasapuolisten pelisääntöjen mukaan, vaan teolli- suusmaat riistävät kehitysmaita.  Sitä paitsi:** * **elämässä on muitakin arvoja kuin raha, jatkuva  kuluttamisen korostaminen vierottaa oravanpyörässä juoksevan ihmisen muista tärkeistä asioista (ihmissuhteet, henkisyys jne.)** * **jo valistusfilosofi Rousseau sanoi, että ihmisen alamäki alkoi siinä vaiheessa, kun syntyi yksityisomistus, historia on ollut ainaista taistelua rahasta ja muusta omaisuudesta** * **kulutusta korostava ilmapiiri houkuttelee ihmisiä elämään yli varojensa; kuka enää kannustaa säästäväisyyteen, joka on elämänhallinnan perus- asioista?** |